'Uitbranding' nou amptelik 'n diagnose | Maroela Media
'Uitbranding' nou amptelik 'n diagnose
Die Wêreldgesondheidorganisasie (WGO) het "uitbranding" vandeesweek amptelik as 'n beroepsprobleem erken. Dié sindroom is nou gepubliseer in die agentskap se handboek van mediese diagnose, wat gesondheidspraktisyns wêreldwyd lei.
Simptome van uitbranding sluit uitputting, 'n negatiewe gevoel oor jou werk, en moeite om jou werk doeltreffend te doen, in. Volgens die WGO word uitbranding veroorsaak deur "chroniese stres in die werksplek wat nie suksesvol bestuur word nie".
Die WGO het dit benadruk dat "uitbranding" nie as 'n mediese toestand geklassifiseer is nie. Dokters kan egter uitbranding diagnoseer as 'n pasiënt die drie simptome het. "Dit word spesifiek in die beroepskonteks gebruik en moet nie aangewend word om ervaring in ander lewensfasette te beskryf nie."
Aldus BuzzFeed is "uitbranding" vir die eerste keer in die mid-1970's beskryf toe die sielkundige Herbert Freudenberger dit gebruik het om gevalle te beskryf van "fisiese of geestelike uitputting wat deur te veel werk of stres veroorsaak is". 'n Gallup-peiling het verlede jaar bevind nagenoeg 1 uit 4 werknemers voel dikwels of deurgaans of hulle aan uitbranding ly met 'n bykomende 44% wat sê hulle voel "soms" of hulle uitgebrand is.
Deel van: Gesondheid, Wêreldnuus
Geestesgesondheid spanning stres uitbranding
Duisende ontruim nadat bom naby stasie gevind word
Verbruikersake: Moets en moenies van mediese skemas
O gaats…. as ek kyk na die definisie van uitbranding, moet ek tot die gevolgtrekking kom dat ons 'n uitgebrande staatsdienste het!
Ford Kuga het dieselfde probleem.
Ons staatsdiens-amptenare is omtrent almal uitgebrand as jy hulle evalueer met die definisie van "uitbranding"
Stem saam jou Johan. Ons wat die kantore aan die gang moet hou kan nie meer nie. Die ander mense is te besig om op hulle fone te speel en lang etes te vat en enige tyd van die dag aan diens te kom. Die base verkies natuurlik om dit mis te kyk.
Een van die vernaamste gevolge van uitbranding is perfeksionisme wat getrigger word deur die vrees vir mense se goedkeuring of vrees vir hulle oordeel. (geen verwysing)